SUN รูดเกือบ 2% นิวโลว์ตั้งแต่เข้าตลาดฯ รับผลงาน Q4/60 ต่ำกว่าคาด
SUN รูดเกือบ 2% นิวโลว์ตั้งแต่เข้าตลาดฯ รับผลงาน Q4/60 ต่ำกว่าคาด ล่าสุด ณ เวลา 10.30 น. อยู่ที่ระดับ 4.96 บาท ปรับตัวลง 0.09 บาท หรือ 1.78% สูงสุดที่ 5.10 บาท ต่ำสุดที่ 4.94 บาท ด้วยมูลค่าซื้อขาย 7.91 ล้านบาท
7 มี.ค. 2561

ผู้สื่อข่าวรายงานว่า ราคาหุ้นบริษัท ซันสวีท จำกัด (มหาชน) หรือ SUN ล่าสุด ณ เวลา 10.30 น. อยู่ที่ระดับ 4.96 บาท ปรับตัวลง 0.09 บาท หรือ 1.78% สูงสุดที่ 5.10 บาท ต่ำสุดที่ 4.94 บาท ด้วยมูลค่าซื้อขาย 7.91 ล้านบาท
โดยถือเป็นการปรับตัวลดลงอย่างต่อเนื่องนับตั้งแต่ราคาหุ้นอยู่ที่ระดับ ขณะที่ราคาหุ้นขณะนี้ถือว่าต่ำกว่าราคา IPO ที่ 5.85 บาท

ด้าน บล.ฟิลลิป (ประเทศไทย) แนะนำ “ซื้อ” SUN ให้ราคาเป้าหมาย 6.30 บาท/หุ้น โดยมองว่ากำไรปี 60 ต่ำกว่าคาดมาก ที่ 117.5 ลบ. เพิ่มขึ้น 5.2% จากปีก่อน โดยกำไรไตรมาส 4/60 อยู่ที่ 6 ล้านบาท ลดลง 71.9% จากปีก่อน, ลดลง 89.8% จากไตรมาสก่อน แม้รายได้จากการขายและบริการงวดไตรมาส 4/60 ดีกว่าคาดและ SG&amp;A ใกล้เคียงคาด แต่ GPM ลดเหลือเพียง 12.9% เทียบไตรมาส 4/59 และ ไตรมาส 3/60 ที่ 18.9% และ 22.50% ตามลำดับ
โดยสาเหตุหลักมาจากฤดูฝนที่ยาวนานพิเศษทำให้ปริมาณวัตถุดิบข้าวโพดหวานเข้าโรงงานน้อยกว่าปกติ ดังนั้นต้นทุนการผลิตต่อหน่วยจึงสูงขึ้นมาก อย่างไรก็ตามบริษัทได้ตระหนักถึงความเสี่ยงดังกล่าว และขยายพื้นที่เพาะปลูกเป็นที่เรียบร้อย
ทั้งนี้ คงคำแนะนำ “ซื้อ” แต่ปรับราคาพื้นฐานเป็น 6.30 บาท และปรับคาดการณ์กำไรปี 61 เป็น 151.2 ลบ. เติบโต 28.7% จากปีก่อน เพื่อสะท้อนเงินบาทแข็งค่าและปัจจัยเสี่ยงทางฤดูกาลที่ยังทิ้งร่องรอยให้เห็น
อย่างไรก็ตามทางฝ่ายยังเชื่อว่า SUN จะเติบโตอย่างมีเสถียรภาพในระยะยาวจากการเติบโตของความต้องการผลผลิตข้าวโพดหวานในตลาดโลก และการบริหารต้นทุนที่ดีขึ้น (Smart Farming และเครื่องจักรใหม่) ทางฝ่ายคงคำแนะนำ “ซื้อ” โดยปรับราคาพื้นฐานเป็น 6.30 บาท อิง PE 18 เท่า โดยบริษัทประกาศจ่ายปันผลปี 60 ที่ 0.15 บาทต่อหุ้น (ขึ้น XD วันที่ 2 พ.ค.61 และจ่ายวันที่ 15 พ.ค. 61)
 